402 C. PLINII HIST. NAT. LIB. XXXII. 



et placentem cauda labrum , epodas lati generis. Praeter 

 haec insignia piscium tradit channem ex seipsa conci- 

 pere , glaucum aestate numquam apparere , pompilum 

 qui semper comitetur navigiorum cursus, chromin qui 

 nidificet in aquis. Elopem quoque dicit esse nostris, in- 

 cognitum undis : ex quo apparet falli eos, qui eumdem 

 acipenserem existimaverunt. Elopi palmam saporis inter 

 pisces multi dedere. 



Pisces a nullo auctore nominati. 



LV. Sunt praeterea a nullo auctore nominati, sudis 

 latine appellatus, Graecis sphyraena, rostro similis no- 

 mine , magnitudine inter amplissimos , rarus , sed non 

 degener. Appellantur et pernae concharum generis, circa 

 Pontias insulas frequentissimae. Stant velut suillo crure 

 longo in arena defixae , hiantesque , qua limpitudo est , 

 pedali non minus spatio , cibum venantur. Dents in 

 circuitu marginum habent pectinatim spissatos. Intus 

 pro spondylo grandis caro est. Et hyaenam piscem vidi 

 in iEnaria insuia captum. 



Exeunt praeter haec purgamenta aliqua relatu indigna, 

 et algis potius adnumeranda, quam animalibus. 



